Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Ilmestyskirja voidaan määritellä eri tavoin.
Sitä voidaan pitää esim. profeetta- tai viisauskirjallisuutena.
Se on myös hyvin taitavasti kirjoitettu.
Pyhä Henki innoitti Johanneksen kirjoittamaan sen vaiheittain -
tietyn suunnitelman mukaan, jotta käsittäisimme sitä paremmin.
Avataan Raamatusta Ilmestyskirjan luku 10.
Sieltä löytyy ikään kuin tauko.
Jumala on puhunut tuomiosta ja kurituksesta.
Luvusta 10 löytyy erityislaatuinen jaejakso.
Siinä puhutaan jälleen kirjasta tai kirjakääröstä.
Kirjakäärön tarkoituksena valaista -
sekä jo lukemaamme että Ilmestyskirjan loppupuolta.
Katsotaan Ilm. 10:1:tä.
Katsellessaan edelleen näkyä Johannes sanoo: -
"Ja minä näin erään toisen... enkelin..."
Aiemmin on kerrottu erilaisesta enkelistä.
Siitä kertovassa kohdassa käytettiin sanaa, -
joka tarkoittaa nykykreikassa ritaria.
Mutta Ilm. 10:1:ssä kyseessä on väkevä soturi.
Se on vahva ja ainutlaatuinen.
Ei ole sattumaa, -
että tällä väkevällä enkelillä on mukanaan Sanan ilmoitusta.
Se auttaa meitä tekemään viisaita päätöksiä.
Ilm. 10:1: -
"Ja minä näin erään toisen, väkevän enkelin tulevan alas taivaasta; -
hänen verhonaan oli pilvi, -
ja taivaankaari [sateenkaari] oli hänen päänsä päällä..."
Jos katsot joskus Toorasta Nooasta kertovat kohdat, -
siellä puhutaan sateenkaaresta, joka muistuttaa Jumalan liitosta.
Liitto sisälsi Jumalan lupauksen.
Lupasiko Jumala olla tuhoamatta maailmaa enää koskaan?
Ei, vaan hän lupasi olla tuhoamatta sitä enää vedellä.
Sen sijaan Jumala tuhoaa maailman tulella, jonka tarkoitus on puhdistaa.
Ihmisten tulisi kysellä, -
miksi on niin paljon kuolemaa, tuhoa ja kipua.
Siksi, että Jumala haluaa puhdistaa luomakuntansa.
Samoin hän tahtoo tehdä myös meidän elämässämme.
Hän haluaa puhdistaa meidät.
Puhtauden tulisi näkyä käytöksestämme.
1. Korinttolaiskirjeen luvussa 3 on tärkeä kohta.
Tuomioita on erilaisia.
Sinutkin tuomitaan, enkä tarkoita nyt paikkaa, jossa vietät ikuisuuden.
Nimittäin myös käytöksesi ja tekosi tuomitaan.
Jokainen sanasi ja tekosi tuomitaan tulella.
Jos tekosi perustuu omaan itseesi, -
omaan ylpeyteesi, ylimielisyyteesi, älyysi ja omiin käsityksiisi, -
tuli tuomitsee ja kuluttaa sen -
kuten puun, heinän ja oljet. Ne katoavat hetkessä.
Mutta Pyhän Hengen voitelussa ja Sanan johdatuksessa tehdyt teot -
puhdistuvat kullaksi, hopeaksi ja jalokiviksi.
Niistä tulee kruunuja, joilla voimme tuoda Jumalalle kunniaa.
Joku saattaa sanoa, ettei muulla ole väliä, -
kunhan vain pääsee Jumalan valtakuntaan.
Se ei ole viisas ajatus.
Tietysti sinne tahtoo päästä, mutta sinne pääsy ei riitä.
Kun Jumalan valtakunta perustetaan, ei ole enää aikaa vaan ikuisuus alkaa.
Jumala lupaa myös pyyhkiä pois kaikki kyyneleet.
Kun meidän uskovien teot tuomitaan, -
näemme, mitä merkitystä elämällämme oli.
Olimmeko Jumalan käytössä ja hänelle alamaisia?
Rakensimmeko oikealle perustalle?
Vai rakensimmeko sille, minkä tuli polttaa sekunnin murto-osassa?
Jumala haluaa auttaa meitä ilmoituksellaan -
elämään kuuliaista elämää, joka palkitaan runsaasti.
Saamme palkintoja siksi, -
että voisimme antaa ne Messiaan jalkojen juureen.
Jos pyrkimyksesi on vain päästä Jumalan valtakuntaan, -
sinulla ei ole Messiaalle mitään annettavaa.
Elämäsi on uskoontulosta tuomiolle asti -
tyhjää.
Kun näet elämäsi turhuuden ja sen, mitä se olisi voinut olla, -
et voi kuin itkeä. Mutta ne kyyneleet Jumala pyyhkii.
Pääset kyllä valtakuntaan, -
mutta koko ikuisuuden ajan ymmärrät epäonnistumisesi.
Tämä raamatunkohta auttaa meitä ymmärtämään sen, -
miksi ei kannata epäonnistua hengellisessä elämässään.
Tuli väkevä enkeli, jonka pään päällä oli sateenkaari.
"... ja hänen kasvonsa olivat niin kuin aurinko, -
ja hänen jalkansa niin kuin tulipatsaat, -
ja hänellä oli kädessään avattu kirjanen."
Hänellä oli mukanaan Jumalan ilmoitus ja totuus.
Myös Ilmestyskirjan luvussa 5 kerrottiin kirjakääröstä, -
joka avattiin ja johon kirjoitetut asiat tapahtuivat.
Meille kerrotaan tulevista tapahtumista.
"...ja hänellä oli kädessään avattu kirjanen.
Ja hän laski oikean jalkansa meren päälle -
ja vasemman maan päälle."
Meri kuvaa jatkuvaa myllerrystä.
Maa kuvaa vakautta ja pysyvyyttä.
Enkeli tuo kaiken yhteen.
Meren myllerrys tulee maan päälle.
Ilm. 13:ssa kerrotaan merestä nousevasta pedosta.
Sekin kuvaa sitä, -
että myllerrys, joka on meressä, kohtaa myös maata.
Siitä tämä profetia puhuu.
Jae 3: "...ja huusi suurella äänellä, -
niinkuin leijona ärjyy; ja kun hän huusi, -
antoivat ne seitsemän ukkosenjylinää ääntensä puhua."
Seitsemän ukkosenjylinän tarkoitus on kiinnittää huomiomme.
Tiedämme, että ukkosta seuraa sade.
Toisin sanoen taivaasta annetaan jotain. Niin kirjasessa kerrotaan.
Vaikka ihmiset ajattelevat, että koettelemukset ovat ohi, -
pahin ei ole vielä alkanutkaan. Sen alkuun on vielä monta lukua.
Ilm. 10-11:ssa vasta valmistaudutaan vaikeisiin aikoihin.
Ilm. 10:3: -
"...ja huusi suurella äänellä, niinkuin leijona ärjyy; ja kun hän huusi, -
antoivat ne seitsemän ukkosenjylinää ääntensä puhua.
Ja kun ne seitsemän ukkosenjylinää olivat puhuneet, -
yritin minä kirjoittaa, -
mutta minä kuulin äänen taivaasta sanovan: -
'Pane sinetin taakse, mitä ne seitsemän ukkosenjylinää puhuivat, -
äläkä sitä kirjoita.'"
Johanneksen johtajuus ja kirjoitustyyli ovat laajalti peräisin -
Vanhasta testamentista.
Kielto olla kirjoittamatta ylös -
muistuttaa kohtaa, jossa Daniel sai profetian lopunajoista.
Daniel murehti ja halusi kiihkeästi tietää profetian merkityksen.
Jumala näytti, että voitto tulee, mutta profetia piti sinetöidä.
Nyt meille kerrotaan Danielin näkemistä asioista.
Siksi Johannes ei saanut kirjoittaa ylös profetiaa vaan sinetöi sen.
"Ja enkeli, jonka minä näin seisovan meren päällä ja maan päällä, -
kohotti oikean kätensä taivasta kohti..."
Kyseessä oli valan vannominen.
Mitä Jumala on luvannut, tapahtuu.
Kaikki profeettojen julkituomat Jumalan lupaukset toteutuvat kohta.
Ilmestyskirjassa luvataan, että Jumala muistaa.
Luvun alussa oli sateenkaari, joka kertoo siitä, että Jumala muistaa.
Hän muistaa antamansa profetiat. Nyt hän aikoo ne toteuttaa.
Jos katsoo asiaa juutalaisuuden kannalta, syntyy konflikti.
Tunnen ortodoksijuutalaisuuden.
En tiedä mitään juutalaisuuden muista suuntauksista.
Ortodoksijuutalaiset opettavat nykyään painokkaasti, -
että kaikki profeettojen lupaamat tuomiot on peruttu, -
koska me ansaitsemme vain hyvää.
Mutta niin profeetat eivät opeta.
Ajatus siitä, että ansaitsemme vain hyvää, -
on ylpeyttä ja vastoin Sanan opetusta.
Me emme ansaitse siunauksia -
vaan olemme riippuvaisia Jumalan armosta.
Jumala näyttää toiminnallaan Israelille, -
että hän muistaa liittonsa.
Hän tietää, mitä on luvannut.
Danielin luvussa 12 sekä muissa profeetoissa sanotaan, -
että lopun aika eli Danielin 70. vuosiviikon jälkipuolisko, -
viimeiset 42 kuukautta, 3,5 vuotta ja 1260 päivää -
ovat Israelin lapsille kaikkein vaikeinta aikaa.
Käy, kuten Jeremia sanoo: Et tsara hi le-Jaakov, -
ahdistuksen aika Jaakobille.
"Ahdistuksen aika Jaakobille..."
u-mimena jivashea, "...mutta hän on pelastuva siitä."
Jumala muistaa lupauksensa, ja profetiat toteutuvat.
Ilm. 10:15: -
"Ja enkeli, jonka minä näin seisovan meren päällä ja maan päällä, -
kohotti oikean kätensä taivasta kohti -
ja vannoi hänen kauttansa, joka elää aina ja iankaikkisesti, -
hänen, joka on luonut taivaan ja mitä siinä on, -
ja maan ja mitä siinä on, ja meren ja mitä siinä on, -
ettei enää ole oleva aikaa..." Enää Jumala ei viivyttele.
Se, mistä profeetat puhuivat, on tapahtumaisillaan.
Jumala pitää liittonsa Israelin kanssa ja pelastaa sen.
Hän toteuttaa sen tuomitessaan kansoja.
Asia on toivottavasti sinulle tuttu.
Tässä on esikuvana Toisen Mooseksen kirjan opetus.
Sakarjan kirjaa tutkiessamme opimme, -
että ensin tulee tuomio, sitten valtakunta.
Lopun aikojen tuomiot muistuttavat myös Egyptin vitsauksia, -
joiden jälkeen Israel päästettiin sieltä pois.
Samalla tavoin Jumala lupaa, että hän tuomitsee kansat -
ja pelastaa Israelin.
Enkeli vannoo valan nostaessaan kätensä kohti taivasta. Aika on tullut.
"...vaan että niinä päivinä, jolloin seitsemännen enkelin ääni kuuluu -
hänen puhaltaessaan pasunaan, -
Jumalan salaisuus käy täytäntöön..."
Jumalan salaisuus on Israelin pelastaminen ja lupaus valtakunnasta.
Miten juutalaiset liittyvät Jumalan valtakunnan perustamiseen?
Jumala ei perusta valtakuntaansa, -
ennen kuin hän toteuttaa liittonsa lupaukset juutalaisille.
Siitä profeettakirjoissa puhutaan.
Jos luet pikkuprofeettoja sekä Hesekieliä, Jeremiaa ja Jesajaa, -
he julistavat yksimielisesti, että Israel palaa Jumalan luo, -
ennen kuin hänen valtakuntansa perustetaan.
Tämän työ Jumala tekee Messiaan kautta.
Salaisuus on siinä, kuka Messias on.
Israel katsoo Sakarjan mukaan häntä, jonka on lävistänyt.
Jesajan mukaan Messias nostaa ylös kätensä, jonka jäljet Israel näkee.
Jumala kertoo yhä uudelleen, miten hän aikoo pelastaa Israelin.
Heidän tulee hyväksyä ristiinnaulittu Messias.
Jae 7: "...niinä päivinä, jolloin seitsemännen enkelin ääni kuuluu -
hänen puhaltaessaan pasunaan..."
Seitsemäs pasuuna käsittää koko Ilmestyskirjan loppupuolen, -
jossa käsitellään Jumalan valtakunnan perustamista.
"...Jumalan salaisuus käy täytäntöön sen hyvän sanoman mukaan, -
jonka hän on ilmoittanut palvelijoillensa profeetoille."
Jos tahdomme valmistautua lopun aikoihin, -
meidän on tutkittava Raamatun profeettoja.
Jos olet herkkä Pyhälle Hengelle, saat halun lukea Jesajaa, -
ja Jeremiaa. Haluat tietää, mille Hesekielin sydän paloi.
Luet myös pikkuprofeettoja, -
koska saamme niistä lopun aikoja koskevaa viisautta.
Mutta kirkko on suurelta osin hylännyt profeettojen tekstit.
Milloin viimeksi muistat jonkun opettaneen koko Jesajan kirjaa -
jae jakeelta ja luku luvulta?
Ilmestyskirjan jälkeen alamme tutkia yhden suurimman profeetan, -
profeetta Hoosean kirjaa.
Nimi Hoosea tarkoittaa pelastusta, ja hän opettaa pelastuksesta -
ja Jumalan luonteesta.
Hoosean profetiat kulkevat käsi kädessä Ilmestyskirjan kanssa, -
joka kertoo meille Messiaan luonteesta.
Ilm. 10:8: "Ja sen äänen, jonka minä olin kuullut taivaasta, -
kuulin taas puhuvan minulle ja sanovan: -
'Mene ja ota tuo avattu kirjakäärö, -
joka on meren ja maan päällä seisovan enkelin kädessä'."
Tämä on tärkeä asia, koska kyse on Jumalan luomakunnasta.
Jumala toimii luomakunnassaan toteuttaessaan pelastusta.
Siitä tämä kirjanen kertoo. Jae 9: -
"Ja minä menin enkelin tykö ja pyysin, että hän antaisi minulle sen kirjasen.
Ja hän sanoi minulle: 'Ota ja syö se; se on karvasteleva vatsassasi, -
mutta suussasi se on oleva makea kuin hunaja'."
Siinä sanotaan päinvastoin kuin toisaalla Raamatussa.
Se maistuu vatsassa karvaalta mutta suussa makealta.
Siinä tarkoitetaan, että tulossa on muutos.
Monet sanovat, että kaikki sujuu hienosti.
Mutta "kun he sanovat: 'Nyt on rauha', silloin yllättää heidät turmio."
Kun ihmisistä kaikki on makeaa, vatsassa tuntuukin karvaalta.
Siksi jakeessa 10 sanotaan: -
"Niin minä otin kirjasen enkelin kädestä ja söin sen; -
se oli minun suussani makea kuin hunaja; -
mutta sen syötyäni minun vatsaani karvasteli."
Meille yritetään kertoa tässä, -
että makeat ajat ovat menneet ja taivaanrannassa siintää karvaus.
Mutta ymmärräthän tärkeän periaatteen.
Ilmestyskirjassa otetaan esiin teemoja muualta Raamatusta.
Toisessa Mooseksen kirjassa israelilaiset saapuivat vetten luo.
He maistoivat vettä janoissaan mutta huomasivat, -
että se oli majim mariim, karvasta vettä.
Kun puhutaan karvaudesta, pitäisi katsoa, -
mitä Vanhassa testamentissa, erityisesti Toorassa, asiasta sanotaan.
Jumala osoitti Moosekselle puun.
Entisajan rabbit kutsuvat tätä puuta elämän puuksi.
Mooses heitti puun karvaaseen veteen, joka muuttui makeaksi.
Niin toimii myös ristinpuu.
Messiaan kuoleman karvaus muuttuu makeudeksi, -
kun ymmärrämme sen sanoman ja otamme sen vastaan.
Se on toivomme käydessämme läpi Ilmestyskirjaa, -
jossa kerrotaan, miten Jumala perustaa valtakuntansa.
Ilm. 10:11:
"Ja minulle sanottiin: -
'Sinun tulee taas profetoida -
monista kansoista ja kansanheimoista ja kielistä ja kuninkaista'."
Mihin kansoilla, kansanheimoilla, -
kielillä ja kuninkailla viitataan?
Niillä viitataan Ilm. 7:9-10:een, ylöstempaukseen.
Ylös temmataan kaikki uskovat.
Vielä tässäkin vaiheessa Jumala tahtoo ihmisten tulevan uskoon.
Hän etsii yhä kapinallisia juutalaisia ja muita kansoja -
ja tahtoo heidän tulevan tuntemaan totuuden, kääntyvän -
ja alkavan ahmia hänen Sanaansa.
Ahmitko sinä Jumalan Sanaa?
Luetko sitä? Tutkitko sitä?
Jos et lue Sanaa, olet hengellisesti heikko.
Et ole valmis siihen, mitä maailmassa vielä tapahtuu.
Sinua ei ole havaittu uskolliseksi, kun kuudes sinetti avataan.
Kun vainot ja muut tapahtumat alkavat, et ole vahva, -
koska et ole valmistautunut uskollisesti rukouksin, -
olemalla kuuliainen, elämällä Jumalan lähellä ja palvomalla häntä.
Usein Ilmestyskirjaa lukiessa sen tapahtumat tuntuvat kaukaisilta, -
mutta ne siintävät jo horisontissa.
Lähi-idän, Israelin ja maailman tapahtumat kertovat, -
että lopun ajat lähestyvät.
Olemme jo kovin lähellä Daniel 8:ssa mainittua ensimmäistä sotaa.
Antikristus voittaa tämän sodan ja nousee silloin valtaan.
Antikristuksen hallintavallan aika on jo lähellä.
Profetiat toteutuvat.
Oletko herkkä profetioiden sanomalle? Oletko niistä tietoinen?
Heijastavatko elämäsi, rukouksesi, asenteesi ja puheesi niitä?
Ensi viikolla tutkimme Ilmestyskirjan lukua 11.
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen